Dis mos maar menslik om bietjie te spog en SA Vryskutskrywer is geen uitsondering nie! So, wees so 'n bietjie toegeeflik as ons 'n hoekie van ons webwerf aan studente en kliënte se kommentaar en suksesverhale afstaan ...
Gepubliseerde boeke wat deur SA Vryskutskrywer geredigeer is. Manuskripredigering
Akademiese en ander geskrifte wat deur SA Vryskutskrywer geredigeer is. Manuskripredigering
Eugene Pienaar het onlangs van ons Manuskripbeoordelingsdiens gebruik gemaak en na aanleiding van die verslag is sy eerste amptelike kortverhaal, Die Spookhuis, in Huisgenoot gepubliseer.
Marilize King se kortverhaal, Koue Pampoen, is deur Huisgenoot onder 'n skuilnaam gepubliseer. ABC van Kortverhale
Hendie Grobbelaar, wat in 2016 SA Vryskutskrywer se ABC van Kortverhale-kursus voltooi, kan reeds 'n rits wenverhale en kortverhaalbundels agter haar naam skryf. Haar jongste sukses is haar kortverhaal, Die Rooi Tekkies, wat PEN Afrikaans se 2022-kortverhaalkompetisie gewen het.
Marlene Farmer se rubriek, Rooiwangappels, inbelsentrums en afleweringsdienste, word op Maroela Media gepubliseer. 'n Tweede rubriek, Wat die hart van vol is, word in die tydskrif, Kuier, gepubliseer. Skryf Kreatief!
Elmé Steyl (12) se verhaal, Die Waterwese wen tweede plek in Storiewerf se skryfkompetisie . Kom ons skryf 'n Storie
Marie Smit: Ek moet die volgende met jou deel: Elmé Steyl, my kleindogter, wat by jou die kinderskryfkursus gedoen het, het Juliemaand vanjaar aan 'n skryfkompetisie by Storiewerf deelgeneem. Sy het pas gehoor dat sy tweede prys gekry het - prysgeld R800! Ek glo dat jou kursus haar gestimuleer het en dat dit definitief bygedra het tot haar sukses! 'n Klop op die skouer vir jou ook! Kom ons skryf 'n Storie
June Botha: Die kursus het my geweldig gehelp om my swak punte in skryf uit te wys terwyl ek Vlug van die Nag geskryf het. Ek benader, sien en hersien elke reël uit 'n ander lig. Ek het ontdek ek vertel meer as wat ek moet. Ek gebruik onnodige woorde – kan meer werkwoorde invoeg. Kort en kragtige sinne – is amper soos – minder is meer. En ek hou daarvan. Ek gaan dit beslis meer gebruik. Daarbenewens besef ek dat elke hoofstuk oordink, soms paragrawe. Die storielyn kry meer 'grond'. Dit verstewig my storie. Dit laat my met meer gemak, selfs selfvertroue skryf. Hierdie kursus was regtig 'n aanwins. En dankie vir jou eerlikheid in my werk. Selfredigering
Hendie Grobbelaar voltooi in 2016 die ABC van Kortverhale-kursus en debuteer kort daarna met haar eerste kortverhaalbundel, Potskerwe, en in 2017 verskyn haar tweede bundel, Striksvye. Haar kortverhale is ook opgeneem in die US Woordfeesbundels van 2017 en 2019.
Helene Meissenheimer is as joernalis aangestel by Die Kerkbode. Proeflees & Redigering
Marlien van der Westhuizen: Ek het nou begin kyk na die notas-dokument van my M-skripsie. Jy het soveel moeite gedoen. Waardeer dit vreeslik. Manuskripredigering
Marilize King: Baie dankie vir jou terugvoering. Dit is baie waardevol, want anders weet 'n mens nie of jy vorder en of jy dalk die kat aan die stert beet het nie. ABC van Kortverhale
Norman Evertson: Baie dankie vir alles. Jou bystand en leiding is uitstekend! Basiese Joernalistiek en Volledige Fotojoernalistiek
Louise Schoeman: Hierdie kursus was uitdagend en heerlik. Ek het so baie geleer, ook van myself in terme van die skryfproses. Tot nou toe was ek maar 'n baie lui skrywer wat relatief maklik woorde op papier kon sit en met min verdere moeite, tevrede was. Nou besef ek eers hoeveel ure se werk aan een gedig nodig is om dit enigsins meer as net 'mooi woorde in 'n ry' te maak. Die ontleding van die meester digters in ons taal se gedigte het daardie besef net verder versterk. My ma onthou dat Opperman dikwels in die klas gesê het: "Dig is 10% inspirasie en 90% perspirasie". Inderdaad. Poësietegnieke
Diana Pieterse se kinderboek, Plooitjie die Vlooitjie, wat sy deur SA Vryskutskrywer en SA Kinderboeke se Kinderboek-aanlynslypskool voltooi het, is vir publikasie deur Naledi Uitgewers aanvaar en sal eersdaags op die rakke beskikbaar wees.
Willem Breyl: My gedig, Tyd van skeiding, is gekies as een van nege in die Stuur my jou Woorde III-kompetisie wat getoonset is deur Lizanne Barnard! Die aanlyn-konsert is 2 Oktober. Baie dankie vir jou aanmoediging en dat jy my van die kompetisie vertel het! Jou aanmoeding is beslis rede om nóg te skryf. My debuut-digbundel, Soos 'n droom verby, is ook eersdaags beskikbaar! Manuskripredigering
Brandon: Baie, baie dankie. Dis heeltemal perfek geskryf. Net wat ek wou gehad het. Skryfdienste
Stephanie Rappard se rubriek, 'n Kopluis vir Krismis, wat sy deur SA Vryskutskrywer se rubriekslypskool voltooi het, word in die Februarie/Maart 2020 Plus50-uitgawe gepubliseer.
Hendie Grobbelaar (ABC van Kortverhale) se mini-kortverhaal, Eenduisend Perdekrag, is die naaswenner in SKROP se kort-kortstorie-kompetisie: DIE LIEFDE BENODIG MIN WOORDE.
Hendie Grobbelaar (ABC van Kortverhale) se kortverhaal, Die Ruimteskip, is die wen-verhaal in die 2019 Woordfeeskortverhaal-kompetisie en bring haar 'n stewige R30,000 in die sak.
Emsie Martin (Tydskrifjoernalistiek, Teksredigering, Gemeenskapsjoernalistiek) word aangestel as 'n permanente vryskutartikelskrywer by Solidariteit en is 'n gereelde artikelskrywer vir Vrouekeur.
Essie Bester (Tydskrifjoernalistiek) word aangestel as 'n permanente vryskutartikelskrywer by Solidariteit.
Lizelle von Wielligh (ABC van Kortverhale) is een van LAPA se suksesvolle Romanza-skrywers.
Helaine Langenhoven: Woordeloos dankbaar en tjankerig...! Baie dankie vir jou aandeel aan hierdie groot vreugde vandag. Jou mooi opbouende advies en raad was van die begin af 'n riem onder die hart! Hoe sê my pa: "Lyk my jy het jou forté ontdek"? En hoeveel jare het ek nie daarna gesoek nie.... Christelike joernalistiek
Essie Bester: Ek wil net weer dankie sê vir al jou hulp tydens my kursus in tydskrifjoernalistiek. Ek dink dis net regverdig dat ek my artikel oor kuberveiligheid (waarin jy ook 'n reuse aandeel het) vir jou aanstuur. Dit verskyn in die Augustus-uitgawe van Rooi Rose wat dié week op die rakke is. Ek geniet die skrywery terdeë en het al 'n paar vir Vrouekeur gedoen en selfs vir Die Burger. Tussen-in waag ek my hand aan 'n novelette, doen ook bietjie vertaalwerk en het al selfs 'n navorsingsverslag se taalversorging hanteer. Dit was nogal 'n uitdaging aangesien dit oor rugby gehandel het - 'n sport waarvan ek bitter min weet! Tydskrifjoernalistiek + Teksredigering
Elsabe de Beer: Baie, baie dankie vir die hulp en bystand met my kursus! Ek waardeer jou professionaliteit! Proeflees
Adele van Zyl: Dit is 'n pragtige sertifikaat! Baie dankie SA Vryskutskrywer. Dit help vir seker met die selfvertroue en trots voel. Blitskursus: Rubriekskryf
Helaine Langenhoven (Christelike joernalistiek) se proefartikel is deur JUIG! aanvaar en verskyn in die November 2017-uitgawe.
Zanne Vorster: Ek het nou net jou terugvoering gelees - ek's in die wolke! Ek geniet jou kursus verskriklik baie. Teksredigering
Marie Smit: Die kursus het vir my hopeloos te gou verby gegaan en was 'n groot lekkerte waartydens ek baie geleer het. Proeflees
Joanita Erasmus: Ek het toe my MA-graad met lof gekry en wil sommer weer eens dankie sê vir die puik redigering! Manuskripredigering